મે ‘૧૭માં ટ્રમ્પ પહેલીવાર વિદેશ યાત્રા પર નીકળેલા. સાઉદી અરેબિયાએ તેમને રાજા જેટલું માન આપ્યું ‘ને સ્વાગત વગેરે માટે ૬૮ મિલ્યન ડૉલરનો ખર્ચો કર્યો. ટ્રમ્પ પરંપરાગત સંગીત પર રોયલ ફેમિલી સાથે તલવાર લઈને નાચ્યા. અંતે ટ્રમ્પે સાઉદીને કીધું કે અમેરિકાનું એક નંબરનું લક્ષ્ય છે આતંકવાદનો નાશ. એમને પૈસાની મદદ કરવાનું બંધ કરો. અમારી સાથે કોઈ રમત ના રમતાં. સાઉદી કાઉન્ટર ટેરરિઝમ માટે ધન આપવા તૈયાર થયું. અમેરિકાએ કીધું કે અમે તમને દસ બિલ્યનનાં શસ્ત્રો આપીશું. એ અમેરિકાના ઇતિહાસમાં એક જ શોટમાં થયેલી સૌથી મોટી વેપન્સની ડીલ હતી. એ દિવસે અમેરિકા અને ગલ્ફના સંબંધમાં ખરેખર ટર્નિંગ પોઇન્ટ આવ્યો. ટ્રમ્પ એન્ડ કંપની અને સાઉદી રાજ પરિવાર વચ્ચેની મિટિંગમાં કોઈ અમેરિકી રાજદૂત નહોતો. ટ્રમ્પ દ્વારા ૧ વર્ષ સુધી સાઉદીમાં કોઈ રાજદૂત નીમવામાં નહોતો આવ્યો. એ રાજકારણ હાયેસ્ટ લેવલનું હતું તેના કરતાં વધારે ડિપેસ્ટ લેવલનું હતું.